钦定古今图书集成/明伦汇编/闺媛典/第004卷 > 《荡子赋》北周·庾信
## 钦定古今图书集成/明伦汇编/闺媛典/第004卷 > 《荡子赋》北周·庾信

“荡子辛苦逐征行，直守长城千里城。陇水恒冰合，关
山唯月明。况复空床起怨，倡妇生离。纱窗独掩，罗帐
长垂。新筝不弄，长笛羞吹。常年桂苑，昔日兰闺。罗敷
总发，弄玉初笄。新歌《子夜》，旧舞《前溪》。别后关情无复
情，奁前明镜不须明。合欢无信寄，回文织未成。游尘
满床不用拂，细草横阶随意生。前日汉使著章台，闻”
道夫婿定应回。手巾还欲燥，愁眉即剩开。“逆想行人
至，迎前含笑来。”